An rushe musu gidaje babu wani dalili, wannan zalumci ne kuma baze haifar da da mai ido ba. Ta’addancin wasu tsuraru daga wata kabila baya nufin a zangwame Duk wanda ya fito daga wannan kabilar, Idan har gaskiya akeso ya zama wajibi gwabnati ta dauki mataki akan hakan domin matsalar kidnapping da ta’addancin wasu daga cikin fulani suke aikatawa ya samo asaline daga zalumtar su da akeyi a baya makamancin irin wannan. Idan har sun aikata wani laifi? Tunda mazauna ne ba masu yawo bane sai a kaisu ga hukuma domin shigar dasu kotu tayi musu hukunci dai-dai da laifinsu tunda akwai doka da kasa ta tanada, ba kawai Ko wane dan-iska ya dauki doka a hannunsa ba. Hakan yana daga cikin abunda ya saka mu a halin da muke ciki a yau a Nigeria, zalumci da yin hukunci ba bisa doka ba. Ya kamata jama’a mu gane cewa yin hakan baze kawo karshen tsalar tsaro ba saide ya kara shi. Yanxun su da aka rushe wa gida ba bisa dalili ko ka’ida ba, meye muke tunanin hakan zai haifar, sannan Ina akace su koma idan ba daji ba, kuma tunda babu inda Zasu kai kuka me ake tunanin Zasu aikata in ba su dauki fansa ba akan bayin Allah da basu ji ba basu gani ba. A gaskiya wannan ba dubara bace, kuma ya zama wajibi gobnati tayi wa abubuwa garan bawul Idan har tana son zaman lafiya ya daure a kasar nan. Allah ya karawa hukumomin tsaron mu gaskiya da karfin gwiwa wajen yin abunda ya dace ba bisa son rai ba ko kuma wani bukatu na wasu gurbatattun cikinsu ba. Allah ya daura su bisa duk wani mugu tare da basu nasara akansu